Kleder

Kleder () zo ur gumun e Bro-Leon hag eus departamant Penn-ar-Bed, e gwalarn Breizh.

 Anv 
 Bernard Tanguy ː parrochia de Cleder, 1282, e-tro 1330Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990.
 Erwan Vallerie ː Cleder, 1282, 1516, 1709Erwan Vallerie : Diazezoù studi istorel an anvioù-parrez. Corpus. An Here. 1995
Gerdarzh
Hervez ur vojenn e teufe eus anv sant Ke, ur manac'h eus Iwerzhon deuet da Vreizh er , savet gantañ ur manati e Kleder. Sant-paeron ar barrez eo bet.

Bernard Tanguy ː emañ gant parrez Kleder anv ur sant brezhon eus Kernev-Veur (ma tremen evit unan eus mibien ar roue Brychan eus Kembre), anv-diazez St. Clether (Seyncleder e 1429, ecclesia Sancti Clederi e 1261). Ne vez ket lidet ken e Kleder. Sant Pêr en eus kemeret e blas, ha gantañ Sant Ke-Colledoc..."

 Ardamezioù 
En gul e gastell e zaou dour hag e ziv siminal en aour, digoret ha goulaouet en gul, un aerouant en sabel difoupant diouzh an nor, heuliet ouzh kab gant teir artichaodenn en argant treustellet hag ouzh beg gant ur ginerminig en argant.
Disklêriet er prefeti d'an 28 Mezheven 1978.

 Istor 
 Dispac'h Gall 
Tud eus ar gumun a gemeras perzh en Emgann Kergidu d'ar 24 a viz Meurzh 1793 e-kichen Plougouloum ; un dell-gastiz a 13 450 lur a voe paeet gant ar gumun edan 24 euriadKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 157 ha 158.

 Brezel-bed kentañ 
 Mervel a reas 237 gwaz eus ar gumun, da lâret eo 4,55% eus ar boblañs e 1911, abalamour d'ar brezelMemorial Genweb.
 Eil Brezel-bed 
 Hervez monumant ar re varv, 41 soudard eus ar gumun a varvas war an talbenn. 17 Klederiad a varvas evit abegoù all (bombezadegoù...).
 Daou vugel, Jeanne hag Yves Béchu, 13 ha 9 vloaz, a voe lazhet d'an 30 a viz Du 1942 e Kreac'hwaleg gant ur soudard troet da sothttp://ddata.over-blog.com/xxxyyy/1/86/48/73/ARCHIVES-CLEDER-INFOS/17-CLEDER-INFOS-07.2004.pdf.
 Lazhadeg an 8 a viz Eost 1944 
 E-kerzh an noz e voe dihunet annezidi ar bourk gant trouz ur golonenn kirri-tan. Un nebeud tud a yeas e-maez eus o zi, o soñjal e oa Amerikaned: soudarded alaman e oa e gwirionez, o tont eus Kastell-Paol ha Trelaouenan hag o vont da Bloueskad. Evit abegoù dianav e krogjont da dennañ war an tiez tro-dro. Un den a voe gloazet gant ur boled. Mont a rejont kuit war-dro 7e vintin.
 Da 8e30 vintin en em stalias er bourk soudarded alaman all. Strolladoù soudarded all a blantas o reuz er maezioù tro-dro, en ur lakaat tan en atantoù hag en eostoù. Pemp gwaz a voe fuzuilhet ouzh ur c'hleuz e-kichen antre ar bourk, war hent Ploueskad. Unan all a voe lazhet e Penn al Lann Kerizur. Soudarded alaman a yeas goude da Skol ar Baotred evit tapout c'hwec'h den: unan a voe lazhet diouzhtu, ar pemp all a voe kaset betek Ploueskad el lec'h ma voent lezet da vont. E Kroazabandu e voe gwallet ur vaouez ha lazhet anezhi asambles gant he mab 15 vloaz. War-dro kreisteiz e voe tapet daou waz all a oa gloazet ha fuzuilhet anezho er bourk. Tennet e voe gant an Alamaned war atantoù Kreac'h-Avel: lazhet e voe gant ur boled ur gwaz a oa deuet da lazhañ an tan a oa krog en tiez. Ur gwaz all eus Ploueskad a voe lazhet e-kichen bourk Kleder, goude ma vije bet tennet warnañ pa glaske lammat a-us d'ur c'hleuz evit kuzhat.
 13 den a voe lazhet en deiz-se, 12 eus Kleder en o zouez. Chom a ra amsklaer abegoù al lazhadeg: hervez medisin ar gumun, an aotrou Le Méhauté, a ouie alamaneg, o dije lavaret ar soudarded alaman e vije bet tennet warno nepell diouzh Kleder. O vont war-zu Brest e oant, o kilañ dirak araokadennoù an arme amerikan. Dieubet e voe Kleder gant ar re-se un devezh goude, d'an 9 a viz Eost 1944, war-dro 3e goude kreisteiz.
 Goude an Eil Brezel-bed 
 E Kleder e oa bet savet kentañ staj Kamp Etrekeltiek Ar Vrezhonegerion adalek an 3 a viz Eost 1948.

 Monumantoù ha traoù heverk 
 Traezhenn an Amied, hini hirañ ar gumun.
 Traezhenn Tevenn Meur.
 Traezhenn Kerfichen.
 Tumulus Oadvezh an Arem en Hellen (2000 - 1500 k.J.K.)http://www.persee.fr/web/revues/home/prescript/article/abpo_0003-391X_1966_num_73_1_2312.
 Bezioù Oadvezh an Arem e Lezomi-Uhelañhttp://www.persee.fr/web/revues/home/prescript/article/abpo_0003-391x_1964_num_71_1_2204.
 Maen-bonn Kerider, Oadvezh an Houarn.
 Maner Troñjoli, , rummet Monumant Istorelhttp://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00089876.
 Maner Kervengi, , enskrivet evel Monumant Istorelhttp://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00089875.
 Kastell Kergornadeac'h (1620), enskrivet evel Monumant Istorelhttp://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00089873.
 Monumant ar re varv, luc’hskeudennoùMemorial GenwebMemorial Genweb.

 Emdroadur ar boblañs abaoe 1962 

 Tud 
Tud bet ganet eno
 1830 : Yann-Vari Gwilhoù, beleg, bet savet meur a gantik brezhoneg (Patronez dous ar Folgoad en o zouez) gantañ
 1884 : Yann-Loeiz Emili, kazetenner, skrivagner ha troour brezhonek.
 1902 : Visant Fave, bet eileskob Kemper ha Leon, skrivagner brezhonek
 1908 : Visant Seite, ganet en Ogelloù, frer, skrivet gantañ hentennoù brezhoneg, ur geriadur ha levrioù
 1946 : Louis Le Duff, krouer ar strollad Le Duff (Brioche Dorée, Del Arte, Bridor, Le Fournil de Pierre, La Madeleine...)
 Tud stag o anv ouzh ar c'humun 
 Ar c'hont Émile de Kermenguy (Kastell-Paol 1810 - Pariz 1893), perc'henn war maner Kervengi, kannad unpennelour Penn-ar-Bed eus 1871 betek 1893, bet maer Kastell-Paol adalek 1848, anavezet evit bezañ dilezet e garg kuzulier-meur d'an 2 a viz Kerzu 1851 evit sevel a-enep taol-Stad Napoléon III.
 Ardamezeg ar familhoù 
60px|Auffroy
Aotrounez ar Roz ha Kornangazel
Talbennanek etre argant ha sabel.60pxAuffroy
Aotrounez ar Roz ha Kornangazel
Neuz all ː Talbennanek etre argant ha sabel, e dreustell en gul karget gant ur ruilhenn en argant.60pxBaptiste
Aotrounez Kermabian
En aour e zri zour toet ha kranellek en glazur.

 Brezhoneg 
Ar Brezoneg er Skol
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 264, Kemper, Nouvelles Éditions Bretonnes, 1936.
Deskadurezh
 Klasoù divyezhek prevez abaoe 1991 (Skol Sant-Jozef).
 Klasoù divyezhek publik (Skol publik Per-Jakez Helias).
 En distro-skol 2024 e oa skoliataet 78 bugel en hentennoù divyezhek (24 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm

 Gevelliñ 
Ashburton, ,  (1975)
Herleshausen,  (1964)
Lauchröden,  (1991)
Taninges,  (1991)

 Sport 
 Mell-droad 
 Union Sportive ClédéroiseUnion Sportive Clédéroise

 Levrlennadur 
  Visant SEITE, Ar marh reiz, E Bro-Leon gwechall, Ar Skol Dre Lizer, 1985, 342 p.
  René CARDALIAGUET, Cléder : prêtres et paysans sous la Révolution, Du Courrier,‎ 1939, 137 p.
  Annick FLEITOUR, Le petit train Rosporden-Plouescat , Editions Ressac,‎ 2001
  François MOAL, Cléder une terre en Léon, Plomée,‎ 1999, 381 p.
  René MONFORT, Cléder, gens de mer et de terre, 2001
 Michel Froger & Michel Pressensé : Armorial des communes du Finistère. 2001
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

 Liammoù diavaez 

 Lec'hienn an ti-kêr
 Ofis an douristelezh
 Kleder war Geobreizh

 Daveoù ha notennoù

Rummad:Kumunioù Penn-ar-Bed
Rummad:Kumunioù Bro-Leon
Rummad:Emgann Kergidu
Rummad:Ar Brezoneg er Skol